Johnny Depp

Johnny Depp [dž'onni depp] (pärisnimi John Christopher Depp II [džonn kr'istofer depp t'eine]; sündinud 9. juunil 1963 Kentucky osariigis) on Ameerika Ühendriikide filminäitleja. 

Lapsepõlv ja noorus
Johnny Depp sündis John Christopher Depp seeniori ja Betty Sue Palmeri peres. Tal on vend Danny ja kaks õde: Christie, kellest sai Johnny karjääri alguses mänedžer, ja Theresa. Deppi perekonna juured on põhiliselt iiri, saksa ja irokeesi päritolu. 

Raamatus "Johnny Depp: A Kind of Illusion" (ISBN 1-905287-04-6) väidetakse, et Deppid pärinevad prantsuse hugenotist Pierre Deppest või Dieppest, kes jäi Virginiasse paigale umbes 1700. aastal. Johnny Depp on öelnud, et ta ei tea, kust tema perekonnanimi tuleneb, kuid ta on korduvalt naljatanud, et see nimi tähendab saksa keeles idiooti, mis on saksa slängis ka tõsi. Deppi emapoolne vanavanaema Minnie oli täisvereline irokees ja ka tema isal on kaugeleulatuv irokeesi päritolu.

Deppi perekond kolis ta lapsepõlves sageli ning elas enam kui paarikümnes kohas. 1970. aastal, kui Johnny oli 7-aastane, jäi ta perekond viimaks Florida osariiki Miramari paigale. 15-aastaselt langes ta koolist välja, lootes saada rokkmuusikuks. Ta osales mitmes garaažibändis, muuhulgas ansamblis ,,The Kids.

Tal on seitse või kaheksa armi lapsepõlves enesevigastamisest. 1993. aastal antud intervjuus selgitas ta enesevigastamist, öeldes, et tema keha on omamoodi päevik – nagu meremeestel, kelle iga tätoveering tähendab kindlat eluhetke, vahet pole, kas märk on ise noaga või õppinud tätoveerimiskunstniku tehtud.

Johnny Depp leidis tee näitlemise juurde pärast külaskäiku Los Angelesse, kus tema tollane naine Lori Anne Allison tutvustas teda näitleja Nicolas Cage'ile.

Karjäär
Oma filmidebüüdi tegi Depp 1984. aasta linateoses "Elm Streeti luupainaja". 1987 sattus ta rambivalgusse, kui asendas Jeff Yagherit salapolitseinik Tommy Hansoni rollis populaarses teleseriaalis "21 Jump Street".

1990. aastal pärast paljusid rolle teismeliste filmides sai alguse tema koostöö lavastaja Tim Burtoniga, kes andis talle nimiosa filmis "Edward Käärkäsi". Filmi edu kiiluvees sõites hakkas Depp valima rolle, kus ta sai mängida tõsiseid ja veidi süngeid osi. Järgmine koostöö Tim Burtoniga oli filmis "Ed Wood" (1994). 1997. aastal mängis ta FBI salaagenti tõsielul põhinevas filmis "Donnie Brasco", kus tema kaasnäitleja oli Al Pacino. 1998. aastal oli ta peaosas Terry Gilliami lavastatud filmis "Ratastel Las Vegasesse" ning 1999. aastal õudusulmefilmis "Astronaudi naine". Samal aastal lõi ta kaasa Tim Burtoni filmis "Legend peata ratsanikust", 2001. aastal mängis inspektor Fred Abberline'i tõsielul põhinevas filmis "Otse põrgust". 2003. aastal mängis ta Robert Rodrigueze Mariachi triloogia osas "Ükskord Mehhikos" ning samal aastal kapten Jack Sparrow'd menukis "Kariibi mere piraadid: Musta pärli needus". Aasta hiljem mängis ta peaosa filmis "Avastades Eikunagimaad", kus kehastas šoti kirjanikku J. M. Barriet. Selle osa eest pälvis Depp oma teise Oscari nominatsiooni. 

Koostöös Tim Burtoniga valmis 2005. aastal lastefilm Roald Dahli raamatu "Charlie ja šokolaadivabrik" põhjal. Samal aastal valmis ka "Laibast pruut", kus Depp tegi viiendat korda koostööd Tim Burtoniga. 2006. aastal mängis Depp taas Jack Sparrow'd, kui valmis järg "Kariibi mere piraadid: Surnud mehe aardekirst". 2007. aastal linastus ka piraadifilmide kolmas osa "Kariibi mere piraadid: Maailma lõpus". Sama aasta lõpus esilinastus Broadway muusikalil põhinev õudusmuusikal "Sweeney Todd: Fleet Streeti deemonlik habemeajaja", kus ta tegi taas koostööd lavastaja Tim Burtoniga. See oli Deppi jaoks esimene muusikal ja lummas paljusid kriitikuid. Ta võitis selle eest Kuldgloobuse ning pälvis veel ühe Oscari nominatsiooni.

2009. aastal valmis Michael Manni film "Populaarsed vaenlased", kus Depp mängis gängster John Dillingeri. 
Samuti oli Depp Terry Gilliami filmis "Doktor Parnassuse Imaginaarium", kus ta jätkas varalahkunud Heath Ledgeri osa täitmist. Temaga koos täitsid Ledgeri osa veel Jude Law ja Colin Farrell.

Eraelu
Johnny Depp on olnud kihlatud näitlejate Jennifer Grey ja Winona Ryderiga ning supermodell Kate Mossiga. Aastatel 1983–1985 oli ta abielus Lori Anne Allisoniga.

Johnny Depp elas 2012. aastani prantsuse laulja ja näitleja Vanessa Paradis'ga Prantsusmaal. Neil on kaks last: Lily-Rose Melody (sündinud 1999) ja Jack (sündinud 2002).

2015. aastal abiellus ta näitleja Amber Heardiga, kuid paar läks lahku juba 2016. aastal ning lahutus jõustus 2017. aastal. Sellele järgnes laia kõlapinda leidnud kohtuvaidlus Depp v. Heard''. Kohtuprotsess jõudis lõpule 2022. aastal, kui Virginia vandekohtus leidis, et Heard kahjustas Deppi karjääri ja mainet ning käskis naisel maksta talle 15 miljonit dollarit valuraha. 2 miljonit dollarit valuraha määrati ka Johnny Deppilt Amber Heardile."Johnny Depp võitis kohtus oma endist abikaasat" ERR, 2. juuni 2022Karmen Turk: "Deppi ja Heardi kohtusaaga. Õiguslik vaade" Eesti Ekspress, 8. juuni 2022

Filmograafia
 Aasta  Originaalpealkiri  Pealkiri eesti keeles  Roll 1984 "A Nightmare on Elm Street"  "Elm Streeti luupainaja"   Glen Lantz 1985  "Private Resort"  "Erakuurort"   Jack Marshall 1986  "Platoon"  "Rühm"   Lerner 1987–1990  "21 Jump Street"  "21 Jump Street"  Tom Hanson1990 "Edward Scissorhands"  "Edward Käärkäsi"   Edward Scissorhands "Cry Baby"  "Piripill"  Cry-Baby 1993  "What's Eating Gilbert Grape"  "Mis piinab Gilbert Grape'i"   Gilbert Grape  "Benny & Joon"  "Benny ja Joon"  Sam 1994  "Ed Wood"  "Ed Wood"  Ed Wood1995  "Nick of Time"  "Üle noatera"  Gene Watson  "Don Juan DeMarco" "Don Juan DeMarco"  Don Juan DeMarco "Arizona Dream"  "Arizona unistus"   Axel Blackmar 1996  "Dead Man"  "Surnud mees"  William Blake 1997 "The Brave" "Julge mees"  Raphael "Donnie Brasco"  "Donnie Brasco"  Donnie a.k.a Joe Pistone 1998  "Fear and Loathing in Las Vegas" "Ratastel Las Vegasesse"  Raoul Duke 1999  "The Astronaut's Wife"  "Astronaudi naine"  Spencer Armacost "Sleepy Hollow"  "Legend peata ratsanikust"  Ichabod Crane   "The Ninth Gate"  "Üheksas värav"  Dean Corso 2000  "Chocolat"  "Šokolaad"   Roux  "Before Night Falls"  "Enne kui saabub öö"  Bon Bon / leitnant  2001  "The Man Who Cried"  "Mees, kes nuttis" Cesar "From Hell"  "Otse põrgust"  Fred Abberline "Blow"  "Kokaiin"   George Jung 2003 "Pirates of the Caribbean: The Curse of the Black Pearl"  "Kariibi mere piraadid: Musta pärli needus" kapten Jack Sparrow  "Once Upon a Time in Mexico"  "Ükskord Mehhikos"   LKA agent Sands "Lost in La Mancha"  "Kadunud La Manchas"  Johnny Depp 2004  "The Secret Window"  "Salajane aken"  Mort Rainey "Finding Neverland"  "Avastades Eikunagimaad"  Sir James Matthew Barrie "The Libertine"  "Vabamõtleja"  John Wilmot, Earl of Rochester 2005  "Charlie and the Chocolate Factory"  "Charlie ja šokolaadivabrik"  Willy Wonka "Tim Burton's Corpse Bride"  "Laibast pruut"  Victor Van Dorti hääl 2006  "Pirates of the Caribbean: Dead Man's Chest"  "Kariibi mere piraadid: surnud mehe aardekirst"  kapten Jack Sparrow 2007  "Pirates of the Caribbean: At World's End" "Kariibi mere piraadid: maailma lõpus" "Sweeney Todd: The Demon Barber of Fleet Street" "Sweeney Todd: Fleet Streeti deemonlik habemeajaja"  Sweeney Todd2009  "Public Enemies" "Populaarsed vaenlased"  John Dillinger "The Imaginarium of Doctor Parnassus"  "Doktor Parnassuse Imaginaarium"  Tony (esimene tranformatsioon)2010  "Alice in Wonderland" "Alice Imedemaal" Mad Hatter"The Tourist" "Turist" Frank Tupelo / Alexander Pearce2011  "Rango" "Rango" Rango"Pirates of the Caribbean: On Stranger Tides" "Kariibi mere piraadid: võõrastel vetel" kapten Jack Sparrow"The Rum Diary"  "Rummipäevik"  Paul Kemp"Jack & Jill" "Jack ja Jill"  Johnny Depp2012  "21 Jump Street" "21 Jump Street"  Tom Hanson (tiitritest puudub)"Dark Shadows" "Öö varjud" Barnabas Collins 2013  "The Lone Ranger" "Uljas ratsanik"  Tonto2014  "Transcendence" "Piire ületades"  Dr Will Caster "Tusk"  "Kihv"  Guy LaPointe "Into the Woods"  "Sügavasse laande"  Hunt2015  "Mortdecai"  "Mortdecai"  Charles Mortdecai "Black Mass"  "Must missa"  Whitey Bulger2016  "Yoga Hosers"   Guy LaPointe "Donald Trump's The Art of the Deal: The Movie"    Donald Trump "Alice in Wonderland: Through the Looking Glass"  "Alice peeglitagusel maal"  Mad Hatter "Fantastic Beasts and Where to Find Them"  "Fantastilised elukad ja kust neid leida"  Gellert Grindelwald2017  "Pirates of the Caribbean: Dead Men Tell No Tales"  "Kariibi mere piraadid: Salazari kättemaks "  kapten Jack Sparrow "Murder on the Orient Express"   Ratchett "City of Lies"    Russell Poole 2018  "Gnomeo & Juliet: Sherlock Gnomes"   Sherlock Gnomes

 Viited 

 Kirjandus 
 Brian J. Robb "Johnny Depp: tänapäeva mässaja". Tallinn: Olion, 2008. ISBN 9789985665343

Välislingid




Kategooria:Ameerika Ühendriikide filminäitlejad
Kategooria:Sündinud 1963